CELEX: 32005D0494
Language: sk
Date: 2005-07-08 00:00:00
Title: 2005/494/ES: Rozhodnutie Komisie z 8. júla 2005, ktorým sa mení a dopĺňa rozhodnutie 2005/363/ES o opatreniach na ochranu zdravia zvierat proti africkému moru ošípaných na Sardínii v Taliansku [oznámené pod číslom K(2005) 2110]   (Text s významom pre EHP)

13.7.2005   
            
            
               SK
            
            
               Úradný vestník Európskej únie
            
            
               L 182/26
            
         ROZHODNUTIE KOMISIE
   z 8. júla 2005,
   ktorým sa mení a dopĺňa rozhodnutie 2005/363/ES o opatreniach na ochranu zdravia zvierat proti africkému moru ošípaných na Sardínii v Taliansku
   [oznámené pod číslom K(2005) 2110]
   (Text s významom pre EHP)
   (2005/494/ES)
   KOMISIA EURÓPSKYCH SPOLOČENSTIEV,
   so zreteľom na zmluvu o založení Európskeho spoločenstva,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990, týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na smernicu Rady 2002/99/ES zo 16. decembra 2002, ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (3), a najmä na jej článok 4 ods. 3,
   keďže:
   
               (1)
            
            
               Rozhodnutie Komisie 2005/363/ES z 2. mája 2005 o opatreniach na ochranu zdravia zvierat proti africkému moru ošípaných na Sardínii v Taliansku (4) bolo prijaté ako reakcia na výskyt afrického moru ošípaných v provincii Nuoro a v časti provincie Sassari na Sardínii.
            
         
               (2)
            
            
               Taliansko informovalo Komisiu o najnovšom vývoji tejto choroby v provinciách Sassari a Oristano na Sardínii.
            
         
               (3)
            
            
               Oblasti Sardínie uvedené v článku 5 ods. 2 písm. b) bode i) rozhodnutia 2005/363/ES, ktoré sú vyňaté z výnimky stanovenej v tomto článku, ktorým sa talianske orgány splnomocňujú odosielať bravčové mäso za určitých podmienok, by sa mali rozšíriť o provinciu Orestano a obce Calangianus, Sant’Antonio di Gallura a Telti provincie Sassari.
            
         
               (4)
            
            
               Rozhodnutie 2005/363/ES by sa preto malo zodpovedajúcim spôsobom zmeniť a doplniť.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2005/363/ES sa nahrádza prílohou k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 8. júla 2005
      
         
            Za Komisiu
         
         Markos KYPRIANOU
         
            člen Komisie
         
      
   
   
      (1)  Ú. v. ES L 395, 30.12.1989, s. 13. Smernica naposledy zmenená a doplnená smernicou Európskeho parlamentu a Rady 2004/41/ES (Ú. v. EÚ L 157, 30.4.2004, s. 33), korigendum v Ú. v. EÚ L 195, 2.6.2004, s. 12.
   
      (2)  Ú. v. ES L 224, 18.8.1990, s. 29. Smernica naposledy zmenená a doplnená smernicou Európskeho parlamentu a Rady 2002/33/ES (Ú. v. ES L 315, 19.11.2002, s. 14).
   
      (3)  Ú. v. ES L 18, 23.1.2003, s. 11.
   
      (4)  Ú. v. EÚ L 118, 5.5.2005, s. 39.
   
      PRÍLOHA
      
         
            „PRÍLOHA I
            Oblasti Sardínie uvedené v článku 5 ods. 2 písm. b) bode i)
            
                     
                        a)
                     
                     
                        V provincii Nuoro: celé územie;
                     
                  
                     
                        b)
                     
                     
                        v provincii Sassari: územie obcí Alà dei Sardi, Anela, Banari, Benetutti, Bessude, Bonnanaro, Bono, Bonorva, Borutta, Bottidda, Buddusò, Bultei, Burgos, Cheremule, Cossoine, Esporlatu, Giave, Illorai, Ittireddu, Mores, Nughedu di San Nicolò, Nule, Pattada, Siligo, Thiesi, Torralba, Calangianus, Sant’Antonio di Gallura, Telti;
                     
                  
                     
                        c)
                     
                     
                        v provincii Oristano: celé územie.“